ເຫດລະ​ເບີດ​ ຢູ່ ໄນ​ເຈີ​ເຣຍ ​ສັງຫານ ຢ່າງ​ນ້ອຍ 21 ຄົນ ​(ວີດີໂອ)
ມີ 21 ຄົນ​ເສຍ​ຊີວິດ ຈາກ​ເຫດລະ​ເບີດ ທີ່ສູນກາງການຄ້າ Emab Plaza ​ໃນ​ຂະນະ​ທີ່​ ພວກ​ຜູ້​ຄົນ​ພາກັນ​ອອກໄປຈ່າຍ​ຕະຫຼາດ ສຳລັບກຽມ​ເບິ່ງ​​ ການ​ແຂ່ງ​ຂັນ​ເຕະ​ບານໂລກ.
ເຫດລະເບີດ ທີ່ສູນກາງການຄ້າແຫ່ງນຶ່ງ ໃນໄນເຈີເຣຍ ໄດ້ສັງຫານ ຢ່າງນ້ອຍ 19 ຄົນ ແລະບາດເຈັບອີກ 52 ຄົນ ໃນວັນພຸດວານນີ້ ຍັງບໍ່ທັນມີກຸ່ມໃດອອກມາອ້າງເອົາຄວາມຮັບຜິດຊອບເທື່ອ ແຕ່ມີ ການສົງໄສວ່າ ອາດຈະແມ່ນກຸ່ມຫົວຮຸນແຮງອີສລາມຈັດເປັນຜູ້ກະທຳ ລາຍງານໃນຂັ້ນຕົ້ນແຈ້ງວ່າ ມີ 21 ຄົນເສຍຊີວິດ ຈາກເຫດລະ ເບີດທີ່ສູນກາງການຄ້າ Emab Plaza ໃນນະຄອນຫລວງ Abuja ໃນຂະນະທີ່ພວກຜູ້ຄົນພາກັນອອກໄປຈ່າຍຕະຫຼາດ ສຳລັບກຽມເບິ່ງການແຂ່ງຂັນເຕະບານໂລກ ທີ່ທີມໄນເຈີເຣຍ ລົງແຂ່ງກັບທີມ Argentina ນັ້ນ ຕຳຫຼວດກ່າວວ່າ ຊາກລົດທີ່ຖືກໄຟເຜົາ ຊິ້ນສ່ວນຂອງຮ່າງກາຍແລະກອງເລືອດນັ້ນ ໄດ້ ກະຈັດກະຈາຍໄປທົ່ວ ມີຜູ້ນຶ່ງໄດ້ຖືກຈັບກຸມແລ້ວ ພວກທີ່ເຫັນເຫດການກ່າວວ່າ ມີຄົນນຶ່ງ ນັ່ງລົດຈັກຜ່ານມາ ແລ້ວແກວ່ງລະເບີດໃສ່ ມີການສົງໄສວ່າ ແມ່ນກຸ່ມ Boro Haram ຊຶ່ງເປັນກຸ່ມຫົວຮຸນແຮງຈັດອີສລາມ ເປັນຜູ້ຮັບ ຜິດຊອບຕໍ່ການຕາຍຂອງຫຼາຍໆພັນຄົນ ໃນການໂຈມຕີກໍ່ການຮ້າຍ ເພື່ອຫັນປ່ຽນໃຫ້ ພາກເໜືອຂອງໄນເຈີເຣຍ ກາຍເປັນລັດອິສລາມນັ້ນ